OpenLLM-France/wikimedia huggingface dataset:
# Utagawa Hiroshige II

    En aquest nom japonès, el cognom és Utagawa.
Hiroshige II (1829-1869) va ser un dissenyador de xilografies de l'estil ukiyo-e que tenia per nom original Chinpei Suzuki. Va esdevenir alumne i fill adoptiu d'Hiroshige, moment en què se li va donar el goh “Shigenobu”. Quan el mestre Hiroshige va morir el 1858, Shigenobu es va casar amb la filla del difunt, Otatsu. En aquell moment va adoptar el nom "Hiroshige". Cap al 1865, el matrimoni es va dissoldre. Llavors Hiroshige II es va traslladar a Yokohama i va tornar a fer servir el nom Shigenobu. També va signar algunes de les seves obres com a Ryusho.
Després, un altre deixeble del primer Hiroshige, Shigemasa, es va casar amb la filla del mestre, Otatsu, i també va començar a fer servir el nom d'Hiroshige. A aquest artista se'l coneix actualment com Hiroshige III.

## Vegeu també

* La impressió xilogràfica al Japó
* Escola Utagawa

## Referències

* Lane, Richard, Images from the Floating World, The Japanese Print, New York, Putnam, 1978, 253-254.
* Newland, Amy Reigle, The Hotei Encyclopedia of Japanese Woodblock Prints, Amsterdam, Hotei Publishing, 2005, Vol. 2, 504.

## Enllaços externs

* L'obra completa a Hiroshige II.net
# Turpial de Saint Lucia

El turpial de Saint Lucia (Icterus laudabilis) és un ocell de la família dels ictèrids (Icteridae).

## Hàbitat i distribució

Habita la selva pluvial i el camp obert amb arbres dispersos de l'illa de Saint Lucia, a les Antilles.

## Referències

* ↑ «Turpial de Saint Lucia». Cercaterm. TERMCAT, Centre de Terminologia. Rev. 20/01/2023(català)
# Valdeolmos-Alalpardo

Valdeolmos-Alalpardo és un municipi de la Comunitat de Madrid, formada de la unió el 1943 de les localitats de Valdeolmos i Alalpardo, juntament amb la urbanització de Miraval. Limita amb Valdetorres de Jarama al nord; amb Ribatejada al nord i est, amb Algete i Fuente el Saz de Jarama a l'oest i amb Fresno de Torote i Daganzo de Arriba al sud.

## Demografia

Evolució demogràfica :
| 1991 | 1996 | 2001 | 2004 |
| 1110 | 1625 | 1804 | 2112 |
# Vicente Rodríguez Guillén

Vicente Rodríguez Guillén, conegut simplement com a Vicente, 16 de juliol de 1981 al barri de Benicalap, València (País Valencià) és un exfutbolista professional valencià que jugava com a centrecampista per l'esquerra.

## Carrera esportiva

Es va formar com a jugador al Llevant, on era considerat el millor jugador del planter. En 1998 va debutar en segona divisió amb només 16 anys. Després de dues temporades més al Llevant, on va destacar com un jugador màgic i es va convertir en un símbol granota, l'aleshores president llevantinista, Pedro Villarroel li va posar una clàusula de rescissió de 30.000 milions de pessetes. Finalment l'any 2000 va fitxar pel València CF, l'equip amb què ha jugat la major part de la seua carrera i que va pagar 4,2 milions d'euros pel jugador. Al principi, va haver de disputar-se la posició de titular amb l'argentí Kily González, però a la fi va acabar essent titular fixe.
Amb l'equip merengot, Vicente va explotar i es va convertir en un gran jugador, amb un elevat rendiment i destacant també com a golejador. La seua millor temporada va ser la 2003/04, quan amb 22 anys va ser elegit millor jugador de l'estat espanyol, i la FIFA el considerà com un dels tres millors del món. Tanmateix, després de lesionar-se en un partit contra el Werder Bremen en setembre de 2004, el seu rendiment va abaixar considerablement. Des d'aleshores la seua carrera va estar marcada per una sèrie de recaigudes en lesions musculars, si bé va jugar més d'un centenar de partits després de l'incident.
Ha estat internacional amb la selecció espanyola en 38 ocasions. Malgrat haver participat en la disputa de la fase prèvia de la Copa del Món 2002 no va ser convocat per a disputar la fase final, tampoc per a l'edició de 2006. En canvi si va disputar la fase final de l'Eurocopa 2004, essent un dels jugadors més destacats de la selecció.

## Palmarès

Amb el València Club de Futbol va guanyar dues Lligues: 2001-02 i 2003-04, la Copa del Rei de futbol 2007-08, la Copa de la UEFA: (2003-2004) i la Supercopa d'Europa (2004).

## Referències

* 1 2 3 La triste despedida de Vicente notícia a El País del 15 de maig de 2011 (castellà)
* ↑ El ídolo que abdicó Arxivat 2011-08-18 a Wayback Machine. article de Jose Luis Garcia Nieves a L'Informatiu, del 16 de maig de 2011
* ↑ Los Cracks que no fueron: Vicente, la joya 'Che' que culminó en la banca notícia en Goal.com del 17 de març de 2011 (castellà)
* ↑ El antes y el después de Bremen Article d'Alfonso Gil a Levante-EMV del 14 de maig de 2011 (castellà)
* ↑ Vicente, un jugador perseguido por las lesiones El valenciano ha jugado 120 partidos y ha marcado 17 goles desde su lesión en 2004. - notícia a Superdeporte del 3 d'octubre de 2009 (castellà)

## Enllaços externs

* Vicente a www.lfp.es
# Vicente Ramón Roca

Vicente Ramón Roca Rodríguez (Guayaquil, 30 de desembre de 1792, Cuenca, 12 de gener de 1858) va ser President de l'Equador des del 8 de desembre de 1845 fins al 15 d'octubre de 1849. Va liderar la Revolució Marcista, juntament amb José Joaquín de Olmedo i Diego Noboa.
La seva primera administració va ser en el Triumvirat Marcista. Va ser el primer president de l'Època Marcista. Va governar amb la Constitució de 1845.

## Referències

* ↑ «Ramón Roca». Web. Presidentes de Ecuador. Arxivat de l'original el 15 de juny 2016. [Consulta: 29 abril 2014].
# Verdena Parker

Verdena Parker és l'última parlant fluida de la llengua hupa, una llengua atapascana parlada per la Tribu Hoopa Valley del nord de Califòrnia. Mentre que altres nens de la seva generació van ser enviats a internats, aïllant-los de les seves famílies, Parker va ser criada per la seva àvia, que parlava hupa amb ella. Quan arribà a l'edat adulta, Parker va continuar parlant hupa amb la seva mare cada dia, mantenint un alt nivell de fluïdesa tot i la pèrdua de la llengua en la resta de la comunitat hupa...
Des del 2008 i fins ara, Parker ha treballat regularment amb investigadors de la Universitat de Berkeley i Stanford per proporcionar enregistraments d'hupa parlat per a la documentació de la llengua hupa. També és activa en projectes de revitalització lingüística.

## Referències

* 1 2 Evans, Nicholas. Dying words: endangered languages and what they have to tell us. Chichester, U.K.: Wiley-Blackwell, 2010. ISBN 978-0-631-23305-3.
* 1 2 Newberry, Daniel. «Rescuing Languages From Extinction: The Experience of the Hoopa Valley, Karuk, and Yurok Tribes». Jefferson Public Radio. Arxivat de l'original el 6 de març 2012. [Consulta: 29 novembre 2011].
* ↑ «Survey projects». The Survey of California and Other Indian Languages. Department of Linguistics, University of California, Berkeley,. [Consulta: 29 novembre 2011].
* ↑ Lara, Callie «Opinion». Two Rivers Tribune, 02-08-2011 [Consulta: 29 novembre 2011]. Arxivat 4 de març 2016 a Wayback Machine.

## Vegeu també

* Llista dels darrers parlants coneguts de llengües

## Enllaços externs

* Survey of California and Other Indian Languages - Mission
* Survey of California and Other Indian Languages - Projects
# Villagarcía del Llano

Villagarcía del Llano és un municipi de la província de Conca, a la comunitat autònoma de Castella-La Manxa. Limita amb els municipis de Quintanar del Rey, Villanueva de la Jara, Iniesta, Ledaña, Tarazona de la Mancha, Madrigueras i Navas de Jorquera.

## Demografia

Evolución demográfica :
| 1991 | 1996 | 2001 | 2004 |
| 1002 | 998 | 954 | 939 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Villagatón

Villagatón és un municipi de la província de Lleó a la comunitat autònoma de Castella i Lleó. Forma part de la comarca de Tierra de Astorga. Inclou els nuclis de Los Barrios de Nistoso, Brañuelas, Corús, Culebros, Manzanal del Puerto, Montealegre, Nistoso, Requejo, La Silva, Tabladas, Ucedo, Valbuena de la Encomienda, Villagatón i Villar.

## Demografia

Evolució demogràfica :
| 1991 | 1996 | 2001 | 2004 | 2007 |
| 1.057 | 912 | 777 | 734 | 672 |
# Viničné

Viničné és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Visió (pel·lícula)

Visió (títol original en alemany, Vision - Aus dem Leben der Hildegard von Bingen) és una pel·lícula alemanya de 2009 dirigida per Margarethe von Trotta. S'ha doblat i subtitulat al català.

## Premis i reconeixements

* Selecció Oficial - Festival de Cinema de Telluride 2009
* Selecció Oficial - Festival Internacional de Cinema de Toronto 2009

## Referències

* ↑ Review: Hildegard of Bingen: A New Twelfth-Century Woman Philosopher? Author: Helen J. John Accessed: 01/07/2010
* ↑ «Visió». Goita què fan, ara!. [Consulta: 1r maig 2023].
* ↑ «Visió». ésAdir. [Consulta: 1r maig 2023].
* ↑ «Telluride Film Festival».
* ↑ «TIFF - Toronto International Film Festival».

## Enllaços externs

* Visió - Lloc web oficial
# Veszprém KSE

El MKB Veszprém és un equip d'handbol hongarés de la ciutat de Veszprém. Fundat el 1977, l'equip actualment milita a la 1a Divisió de la Lliga hongaresa d'handbol, competició que ha guanyat en 17 ocasions. Fou finalista l'any 2002 de la Copa d'Europa d'handbol, però perdé enfront del SC Magdeburg. Això no obstant, fou el vencedor de la Recopa d'Europa d'handbol els anys 1992 i 2008.

## Palmarès

* Dues Recopes d'Europa: 1992 i 2008.
* Divuit lligues hongareses: 1984/85, 1985/86, 1991/92, 1992/93, 1993/94, 1994/95, 1996/97, 1997/98, 1998/99, 2000/01, 2001/02, 2002/03, 2003/04, 2004/05, 2005/06, 2007/08, 2008/09 i 2009/10.
* Dinou copes hongareses: 1984, 1988, 1989, 1990, 1991, 1992, 1994, 1995, 1996, 1998, 1999, 2000, 2002, 2003, 2004, 2005, 2007, 2009 i 2010.

## Enllaços externs

* Veszprém KSE - Lloc web oficial
# Victorino García de la Cruz

Victorino García de la Cruz (Palència, 1850 - Madrid, 9 de desembre de 1906) fou un químic espanyol, acadèmic de la Reial Acadèmia de Ciències Exactes, Físiques i Naturals.

## Biografia

Es va doctorar en ciències físic-químiques i va obtenir la càtedra de física i química a l'Institut de Lleó. El 1879 va obtenir la càtedra de química orgànica de la Universitat de Barcelona i en 1894 va ocupar la mateixa càtedra a la Universitat de Madrid. Va ser acadèmic de la Reial Acadèmia de Ciències i Arts de Barcelona i membre fundador de la Reial Societat Espanyola de Física i Química. El 1901 fou nomenat acadèmic de la Reial Acadèmia de Ciències Exactes, Físiques i Naturals.
Va estudiar els aspectes físics i químics dels gasos, publicant observacions a la segona llei sobre combinacions de gasos de Joseph-Louis Gay-Lussac, però és més conegut per les seves contribucions a la química orgànica, en la que se'l considera impulsor a Espanya de l'abandó de la teoria dualista.

## Referències

* ↑ Biografia al web de la RAC
* ↑ Biografia a mcnbiografias.org
# Victorino Núñez Rodríguez

Victorino Núñez Rodríguez (Quiroga, província de Lugo 20 de maig de 1936-Ourense, 19 de juny de 2010) és un polític galleguista i centrista. Llicenciat en Dret, va iniciar la seva carrera a la Caixa Rural d'Ourense, com a col·laborador de Eulogio Gómez Franqueira a Coren-Uteco, en l'entorn del qual s'havia creat la caixa per a proporcionar finançament als cooperativistes. Va donar els seus primers passos polítics amb Gómez Franqueira al fundar amb Xosé Quiroga Suárez el partit Acció Política Orensana al començament de la transició, el qual s'integraria posteriorment en UCD.
En desaparèixer la UCD, Victorino Núñez va ser un dels impulsors de Centristas de Ourense, germen al seu torn de Coalició Gallega, formació política que abandonaria en 1985 per a recompondre la formació anterior sota la denominació Centristes de Galícia. Aquesta petita formació, amb implantació fonamentalment en la província d'Ourense es va presentar a diversos comicis coligada amb el Partit Popular, en el qual finalment acabaria per integrar-se. Victorino Núñez va ser president de la Diputació Provincial d'Ourense, regidor en Ourense i conseller sense cartera de la Xunta preautonòmica de Xosé Quiroga Suárez. Després de les eleccions generals espanyoles de 1986 va obtenir un escó en el Senat, del que va prendre possessió el 22 de juny i a l'octubre de 1989 va ser elegit diputat en el Congrés. En 1989 va ser elegit diputat al Parlament de Galícia, i gràcies als acords entre la seva formació i el Partit Popular va ser elegit president del Parlament durant set anys (entre 1990 i 1997), corresponents a la tercera i quarta legislatures. Després del seu pas pel parlament gallec, va tornar al Senat en 1997, triat en representació de la comunitat autònoma, fins al 20 de gener de 2004, data que es van dissoldre les càmeres. Està casat i té quatre fills.
# Viking Press

Viking Press és una editorial estatunidenca actualment en mans de Penguin Books. Va ser fundada a la ciutat de Nova York l'1 de març de 1931 per Harold K. Guinzburg i George S. Oppenheim. El nom comercial i el logo - vaixell viking dibuixat per Rockwell Kent — volien aconseguir evocar les idees d'exploració i iniciativa que implicava la paraula «Viking».

## Enllaços externs

* Història de Viking Press Arxivat 2006-10-28 a Wayback Machine.
* Història Arxivat 2008-04-26 a Wayback Machine. dels llibres per a nens de Viking.
# Vilhelm Ekelund

Vilhelm Ekelund (Stehag, Malmö, 1880 — Saltsjöbaden, Estocolm, 1949) va ser un poeta suec.
La seva obra, escrita en vers lliure, es basa en l'idealisme, l'exaltació de la bellesa i de l'amor platònics.

## Obra

* Melodier i skymning (‘Melodies crepusculars', 1902)
* Elegier (1903)
* Dithyramber i aftonglans (‘Ditirambes a la llum del vespre’, 1906).

## Referències

* ↑ «Vilhelm Ekelund». Gran Enciclopèdia Catalana. Barcelona: Grup Enciclopèdia Catalana.
# Wacław Seweryn Rzewuski

El comte Wacław Seweryn Rzewuski (Lviv, 1785 - desaparegut el 14 de maig de 1831 a la batalla de Daszow (a Podíl·lia, prop de Bila Tserkva) fou un orientalista polonès. Fill d'un hetman o general polonès, el seu pare es va exiliar amb la partició de Polònia el 1793 i es va criar a Àustria; va estar influir pel seu oncle Jan Potocki i fou col·laborador de l'orientalista Josef von Hammer. Des de 1809 va publicar un recull titulat Die Fundgruben des Orients (Els Tresors d'Orient). El 1817 va visitar Turquia i Síria arribant fins al Nedjd, i amb el suport de tribus beduïnes va fer el pelegrinatge a la Meca sense ser musulmà. El 1822 va publicar el relat dels seus viatges.

## Referències

* ↑ Enciclopèdia de l'Islam, VIII, 673
# Vydrná

Vydrná és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1475.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
* ↑ «Základné údaje o obci». [Consulta: 19 desembre 2021].
# Villars-le-Terroir

Villars-le-Terroir és un municipi de Suïssa del cantó de Vaud, situat al districte del Gros-de-Vaud.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Vissotni (Obraztsovi)

* Per a altres significats, vegeu «Vissotni (Pervomaiski)».
Vissotni - Высотный (rus) és un possiólok del krai de Krasnodar, a Rússia. Es troba a la vora dreta del riu Txelbas. És a 25 km al sud de Leningràdskaia i a 127 km al nord de Krasnodar.
Pertany al possiólok d'Obraztsovi.
# Weyauwega

Weyauwega és una població dels Estats Units a l'estat de Wisconsin. Segons el cens del 2000 tenia 1.806 habitants.

## Demografia

Segons el cens del 2000, Weyauwega tenia 1.806 habitants, 720 habitatges, i 460 famílies. La densitat de població era de 464,9 habitants per km².
Dels 720 habitatges en un 31,4% hi vivien nens de menys de 18 anys, en un 50,4% hi vivien parelles casades, en un 9,7% dones solteres, i en un 36% no eren unitats familiars. En el 29,6% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,3% tenia menys de 18 anys, un 7,6% entre 18 i 24, un 29% entre 25 i 44, un 18,9% de 45 a 60 i un 19,2% 65 anys o més.
L'edat mediana era de 37 anys. Per cada 100 dones de 18 o més anys hi havia 87,6 homes.
La renda mediana per habitatge era de 34.556 $ i la renda mediana per família de 42.067 $. Els homes tenien una renda mediana de 32.073 $ mentre que les dones 22.609 $. La renda per capita de la població era de 16.755 $. Aproximadament el 3,8% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Weyauwega» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Weyauwega». American Fact Finder. Oficina del Cens dels Estats Units, 12-01-2010.
# Wewahitchka

Wewahitchka és una població dels Estats Units a l'estat de Florida. Segons el cens del 2000 tenia 1.722 habitants.

## Demografia

Segons el cens del 2000, Wewahitchka tenia 1.722 habitants, 696 habitatges, i 483 famílies. La densitat de població era de 107,1 habitants/km².
Dels 696 habitatges en un 29,2% hi vivien nens de menys de 18 anys, en un 49,4% hi vivien parelles casades, en un 15,4% dones solteres, i en un 30,6% no eren unitats familiars. En el 28,6% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,01.
Per edats la població es repartia de la següent manera: un 26,8% tenia menys de 18 anys, un 7,4% entre 18 i 24, un 24% entre 25 i 44, un 25% de 45 a 60 i un 16,8% 65 anys o més.
L'edat mediana era de 39 anys. Per cada 100 dones de 18 o més anys hi havia 85,7 homes.
La renda mediana per habitatge era de 25.755 $ i la renda mediana per família de 32.935 $. Els homes tenien una renda mediana de 26.023 $ mentre que les dones 19.886 $. La renda per capita de la població era de 13.731 $. Entorn del 16,6% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wewahitchka». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Wewahitchka». American Fact Finder. Oficina del Cens dels Estats Units, 12-01-2010.
# Windows Write

El Windows Write és un processador de textos que s'incloïa en les versions 1.0, 2.0, 3.0, 3.1 i 3.11 del Microsoft Windows; es podia comparar en les primeres versions del MacWrite.
La primera versió va ser la 1.0 i es va oferir amb el Microsoft Windows 1.0. Existia una versió també per Atari ST.

## Característiques principals

Es tracta d'un programa de textos senzill, poc complex si es compara amb el WordPerfect o Microsoft Word. Ara bé, tenia força opcions pel formatatge de documents, com la justificació (quelcom que el seu successor, el WordPad no té), sagnat, tabulacions, espaiat (simple, 1/2 i doble) o numeració de pàgines. L'extensió dels seus fitxers és Write (.wri).
A partir del Windows 3.0 Write podrà desar i obrir fitxers Word (.doc). La següent versió de Windows, la 3.1, se li afegeix la tecnologia OLE.
Amb el Windows 95 el Write es deixa d'oferir i en el seu lloc s'ofereix el WordPad.

## Referències

* ↑ Luke Kenneth Casson Leighton. «A brief history of Windows» (en anglès), 19-12-2002. Arxivat de l'original el 2012-05-03. [Consulta: 14 març 2008].

## Enllaços externs

* Petita informació del Write Arxivat 2008-12-02 a Wayback Machine. (anglès)
# Warren Woodford

Warren Woodford és un veterà de la indústria informàtica que segurament és més conegut com a desenvolupador del Sistema Operatiu Mepis Linux. De ben jove va començar la seva carrera com a enginyer a AT&T Long Lines on va estar implicat en el desenvolupament i proves posteriors dels mòdems de dades i portadora del tipus T1. A l'empresa Burroughs Corporation va supervisar les primeres proves de caixers automàtics. A les darreries dels 70, va dissenyar estacions de terra per als satèl·lits TIROS N que incorporaven el processador Intel 8086. Posteriorment, es va dedicar al disseny d'estacions de treball WWMCCS per a la marina i la força aèria dels Estats Units que utilitzaven el processador matemàtic Intel 8087 per a encriptació en temps quasi-real.
A començaments dels 90, va esdevenir desenvolupador de NeXT, on va crear una tecnologia multimèdia anomenada TheLibrary que preveia la integració de contingut multimèdia als documents i la creació de biblioteques enllaçades dinàmicament semblants a les que posteriorment han evolucionat per Internet. Més endavant, això va formar la base pels sistemes que desenvolupà per a organitzacions sanitàries com Kaiser Permanente i Catholic Healthcare West per tal d'acomplir els requisits de documentació demanats per la JCAHO i els estàndards de qualitat ISO 9000.
També va col·laborar al desenvolupament d'articles comercials per a Phibro-Salomon usant ordinadors NeXT i tecnologies orientades a objectes; aquest va ser un del principals èxits a la vida dels ordinadors NeXT.
Va actuar també com assessor als Kaleida Labs (on col·laborà amb Marc Canter) i a Sun Microsystems, treballant per a Jonathan Schwartz en el desenvolupament de les Java Foundation Classes, el precursor de JavaSoft. Va desenvolupar també el primer depurador fiable per a Java i CORBA per compte de Visigenic, parts del qual es van incorporar a JBuilder després que Borland adquirís Visigenic. La seva consultoria va ser responsable també del desenvolupament d'aplicacions multiplataforma per a Ernst & Young.
Del 2002 al 2007, Warren es va centrar en el desenvolupament de MEPIS i aplicacions multiplataforma basades en MEPIS per a Linux i Mac OS, fins i tot amb Microsoft Windows. Més recentment, ha encoratjat a la comunitat de MEPIS Linux per tal que es comprometessin més en el desenvolupament i el suport de MEPIS.
El desenvolupament de MEPIS Linux va continuar sota el seu lideratge fins al 2012, en que Warren va haver de dedicar més temps a la consultoria. El 2008, la seva companyia va col·laborar a dissenyar i desenvolupar el pla de modernització de l'Intercanvi de Dades Electrònic (EDI) per a l'empresa d'assegurances mèdiques Blue Cross Blue Shield de Carolina del Nord.
Actualment, la distribució MX-Linux ha agafat el seu lloc, basant-se en Debian antiX, i encara una petita part del codi generat per Warren Woodford.

## Enllaços externs

* Warren Woodford i el Kernel de Linux Arxivat 2009-03-04 a Wayback Machine.
* Warren Woodford, el pare de Mepis
* Linux.com: Entrevista amb Warren Woodford, fundador de Mepis
* Perfil de Warren Woodford a Linkedin
* Entrevista amb Warren Woodford a "How the software is built"